L 29/36 Jurnalul Oficial al Uniunii Europene 1.2.2012 REGULAMENTUL DE PUNERE ÎN APLICARE (UE) NR. 81/2012 AL COMISIEI din 31 ianuarie 2012 privind refuzul autorizării Lactobacillus pentosus (DSM 14025) ca aditiv pentru hrana animalelor (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1831/2003 al Parla- mentului European şi al Consiliului din 22 septembrie 2003 privind aditivii din hrana animalelor (!), în special articolul 9 alineatul (2), întrucât: (1) Regulamentul (CE) nr. 1831/2003 prevede că aditivii pentru hrana animalelor fac obiectul unei autorizări și defineşte motivele şi procedurile de acordare sau refuzare a unei astfel de autorizații. Articolul 10 alineatul (7) din Regulamentul (CE) nr. 1831/2003 prevede evaluarea substanțelor chimice, microorga- nismelor și preparatelor utilizate în Uniune ca aditivi pentru însilozare la data la care regulamentul a devenit aplicabil. Aditivii pentru însilozare nu au făcut obiectul unei evaluări sau autorizări în temeiul legislației ante- rioare a Uniunii. (2)  În conformitate cu articolul 10 alineatul (1) litera b) și articolul 10 alineatul (7) din Regulamentul (CE) nr. 1831/2003, preparatul Lactobacillus pentosus (DSM 14025) a fost înscris în Registrul aditivilor pentru hrana animalelor ca aditiv pentru însilozare pentru toate speciile de animale. (3) În conformitate cu articolul 10 alineatul (2), în coro- borare cu articolul 7 din Regulamentul (CE) nr. 1831/2003, s-a depus o cerere de autorizare a Lactoba- cillus pentosus (DSM 14025) ca aditiv pentru hrană pentru toate speciile de animale, care solicită clasificarea acestuia în categoria „aditivi tehnologici” și în grupul funcţional „aditivi pentru însilozare”. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003. (4)  Autoritatea Europeană pentru Siguranţa Alimentară (denumită în continuare „autoritatea”) concluzionează în () JO L 268, 18.10.2003, p. 29. avizul său din 16 noiembrie 2011 ()) că Lactobacillus pentosus (DSM 14025) este rezistent la trei antibiotice utilizate în medicina umană și veterinară. (5)  Conform informațiilor disponibile, riscul ca Lactobacillus pentosus (DSM 14025) să transmită rezistența la aceste antibiotice la microorganisme nu poate fi exclus. În consecință, nu s-a stabilit că Lactobacillus pentosus (DSM 14025) nu are un efect nociv asupra sănătății animale, sănătății oamenilor și mediului, în cazul utilizării sale în condițiile propuse. (6)  Prin urmare, condițiile de autorizare prevăzute la articolul 5 din Regulamentul (CE) nr. 1831/2003 nu sunt îndeplinite. În consecință, autorizarea Lactobacillus pentosus (DSM 14025) ca aditiv pentru hrana animalelor ar trebui să fie refuzată. (7)  Deoarece utilizarea în continuare a Lactobacillus pentosus (DSM 14025) ca aditiv pentru hrana animalelor poate cauza un risc pentru sănătatea umană şi animală, produsele respective ar trebui să fie retrase de pe piață cât mai curând posibil. (8)  Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 Autorizarea Lactobacillus pentosus (DSM 14025) ca aditiv pentru hrana animalelor este refuzată. Articolul 2 Stocurile existente de Lactobacillus pentosus (DSM 14025) şi prea- mestecurile conținând acest preparat sunt retrase de pe piață, cât mai curând posibil și cel târziu până la data de 22 aprilie 2012. Nutrețul însilozat produs cu Lactobacillus pentosus (DSM 14025) înainte de data intrării în vigoare a prezentului regulament poate fi utilizat până la epuizarea stocurilor. Articolul 3 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. (?) EFSA Journal 2011; 9(11):2449.